**Rámcová dohoda č. MAGTSxxxx**

uzatvorená v súlade s § 83 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „**zákon o verejnom obstarávaní**") a podľa § 269 ods. 2 zákona č. 513/1991 Zb. Obchodný zákonník
v znení neskorších predpisov (ďalej len „**Obchodný zákonník**“) (ďalej len ako „**rámcová dohoda**“)

**Hlavné mesto Slovenskej republiky Bratislava**, so sídlom Primaciálne námestie 1, 814 99 Bratislava, v zastúpení: Ing. Tatiana Kratochvílová, 1. námestníčka primátora na základe rozhodnutia primátora č. 36/2021 hlavného mesta Slovenskej republiky Bratislavy o podpisovaní písomností a právnych dokumentov, IČO:00 603 481, bankové spojenie: Československá obchodná banka a.s., číslo účtu (IBAN): SK23 7500 0000 0000 2582 7143, BIC (SWIFT): CEKOSKBX

(ďalej len ako „**Objednávateľ**“ v príslušnom gramatickom tvare)

a

**Poskytovateľ: xxx,** sídlo: xxx, zastúpenie: xxx, zápis: xxx, IČO: xxx, IČ DPH: xxx, DIČ: xxx, bankové spojenie: xxx, číslo účtu (IBAN): xxx

(ďalej len ako „**Poskytovateľ**“ v príslušnom gramatickom tvare)

(Objednávateľ a Poskytovateľ spolu ďalej aj ako „**Strany dohody**“ v príslušnom gramatickom tvare)

**Preambula**

1. Táto rámcová dohoda sa uzatvára ako výsledok zadávania nadlimitnej zákazky podľa § 66 ods. 7 druhej vety zákona o verejnom obstarávaní na predmet zákazky **„Prevádzka verejných toaliet v správe Hlavného mesta Slovenskej republiky Bratislavy“, časť č. 3**, ktorá bola vyhlásená zverejnením Oznámenia o vyhlásení verejného obstarávania vo Vestníku verejného obstarávania č. xx/2022 zo dňa dd.mm.2022 pod zn. xxxx-MSS.

2**. Poskytovateľ** prehlasuje, že v prípade, že sa na neho vzťahuje povinnosť zápisu do registra partnerov verejného sektora, je a počas celého trvania rámcovej dohody ostane zapísaný v registri partnerov verejného sektora v súlade s § 11 zákona o verejnom obstarávaní. Poskytovateľ zodpovedá a zaväzuje sa zabezpečiť, aby každý jeho subdodávateľ, ktorý sa podieľa na plnení rámcovej dohody bol počas celého trvania rámcovej dohody zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak sa na neho povinnosť zápisu vzťahuje.

3. Na základe výsledku verejného obstarávania, ktoré je tzv. zeleným verejným obstarávaním zameraným na zníženie environmentálnej záťaže životného prostredia, sa Objednávateľ ako verejný obstarávateľ a Poskytovateľ ako úspešných uchádzač dohodli na uzatvorení tejto rámcovej dohody s nasledovným obsahom:

**Článok I
Predmet rámcovej dohody**

* 1. Poskytovateľ sa zaväzuje, za podmienok dojednaných v rámcovej dohode, že bude Objednávateľovi poskytovať počas trvania tejto rámcovej dohody nasledovnú službu: **Prevádzka verejných toaliet v správe Hlavného mesta Slovenskej republiky Bratislavy** (ďalej len „**verejné toalety**“) so zníženým vplyvom na životné prostredie pri plnení predmetu rámcovej dohody. Predmetom rámcovej dohody je zabezpečenie prevádzkyschopnosti verejných toaliet prostredníctvom personálu Poskytovateľa, spočívajúce najmä v udržiavaní čistoty, periodickom dopĺňaní hygienických potrieb v priestore verejných toaliet (ďalej len ,,**predmet rámcovej dohody**“). Podrobný opis predmetu rámcovej dohody tvorí Prílohu č. 1 tejto rámcovej dohody (ďalej len ,,Príloha č. 1.“).
	2. Súčasťou predmetu rámcovej dohody je i dodávka produktov súvisiacich s predmetom rámcovej dohody
	a uskutočňovanie bežnej údržby vrátane drobných bežných opráv bližšie špecifikovaných v bode č. 5. tohto článku rámcovej dohody. Súčasťou predmetu rámcovej dohody je aj zabezpečenie splnenia všetkých povinností vyplývajúcich so všeobecne záväzných právnych predpisov týkajúcich sa prevádzky verejných toaliet.
	3. Objednávateľ sa zaväzuje za vykonané služby zaplatiť Poskytovateľovi dohodnutú cenu podľa čl. IV. tejto rámcovej dohody.
	4. Poskytovateľ zabezpečí nasledovné upratovanie v objekte verejných toaliet v rozsahu uvedenom v Prílohe č. 1 rámcovej dohody:

A:Upratovanie denné

1. denne medzi 11:00 až 12:00 hod.,
2. denne po ukončení doby prevádzky definovanej v Čl. V bod 1 tejto rámcovej dohody,

Pri umývaní podlahy je povinný zabezpečiť maximálnu dobu obmedzenia prevádzky 30 minút. Poskytovateľ je povinný viesť písomný záznam o takýchto čisteniach so stručným popisom vykonávaných činností.

B:Upratovanie týždenné

Upratovanie zabezpečí poskytovateľ raz týždenne. Poskytovateľ je povinný viesť písomný záznam o takýchto čisteniach so stručným popisom vykonávaných činností.

C: Upratovanie mesačné

Upratovanie zabezpečí poskytovateľ raz mesačne. Poskytovateľ je povinný viesť písomný záznam o takýchto čisteniach so stručným popisom vykonávaných činností.

* 1. Poskytovateľ zabezpečí na vlastné náklady výkon drobných opráv do výšky 200 EUR bez DPH/jednotlivá oprava, pričom maximálny mesačný náklad nepresiahne čiastku 600 EUR bez DPH. V prípade potreby Poskytovateľ zabezpečí preukázanie použitých finančných prostriedkov na výkon drobných opráv. V prípade, ak drobná oprava nevyžaduje špeciálnu technickú alebo odbornú pomoc, je Poskytovateľ povinný vykonať opravu do 48 hodín od jej písomného alebo ústneho oznámenia Objednávateľom. Za špeciálnu technickú alebo odbornú pomoc sa považuje pomoc, ktorá vyžaduje technickú alebo odbornú spôsobilosť súvisiacu s prevádzkou verejných toaliet (inštalatér, kúrenár, elektrikár, vodár). V prípade, ak drobná oprava vyžaduje špeciálnu technickú alebo odbornú pomoc, Poskytovateľ je povinný oznámiť Objednávateľovi túto skutočnosť, pričom Objednávateľ určí primeranú lehotu na výkon drobnej opravy. Táto lehota je pre Poskytovateľa záväzná.
	2. Opis miestností objektu verejných toaliet s plochou uvedenou v m² tvorí Prílohu č. 3 rámcovej dohody.
	3. Poskytovateľ sa zaväzuje vykonávať dohodnuté práce v intenciách podľa Čl. V tejto rámcovej dohody, a to prostredníctvom svojich zamestnancov, s ktorými má Poskytovateľ riadne uzatvorenú zmluvu alebo prostredníctvom zamestnancov subdodávateľa podľa podmienok uvedených v Čl. X tejto rámcovej dohody (ďalej len „personál Poskytovateľa“).
	4. Personál Poskytovateľa tvorí vždy minimálne jeden zamestnanec, ktorý je prítomný v objekte verejných toaliet vo vyhradenom priestore pri vstupe do prevádzky v čase podľa Čl. V tejto rámcovej dohody a vykonáva dohodnuté práce v súlade s touto rámcovou dohodou.
	5. Personálu Poskytovateľa je prísne zakázané umožniť do priestoru určeného na výkon dohodnutých prác prístup osobám, ktoré nie sú Poskytovateľom určené na výkon Predmetu rámcovej dohody.
	6. Personál Poskytovateľa je povinný vykonávať dohodnuté práce na základe príkazu poverenej osoby Poskytovateľa a požiadaviek povereného zamestnanca Objednávateľa.
	7. Personál Poskytovateľa bude vybavený jednotným pracovným oblečením s firemným logom, tak aby boli jednoznačne identifikovateľní. Poskytovateľ zabezpečí, aby pracovné oblečenie bolo čisté a upravené.

**Článok II**

 **Práva a povinnosti Poskytovateľa**

1. Poskytovateľ je povinný vykonávať riadne a s odbornou starostlivosťou služby, ktoré sú predmetom rámcovej dohody.
2. Poskytovateľ je povinný zabezpečiť preškolenie personálu z predpisov o BOZP a požiarnej ochrane týkajúcej sa prevádzky verejných toaliet. Poskytovateľ plne zodpovedá za personál a je povinný nahradiť Objednávateľovi škodu spôsobenú nedodržiavaním podmienok uvedených v rámcovej dohode alebo pokynov Objednávateľa.
3. Poskytovateľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej len „**pracovnoprávne predpisy**“), a to predovšetkým zákona č. 311/2001 Z. z. Zákonník práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Poskytovateľ týmto vyhlasuje, že si je plne vedomý všetkých povinností, ktoré pre neho z pracovnoprávnych predpisov vyplývajú a zaväzuje sa ich dodržiavať počas celej doby platnosti tejto rámcovej dohody. Poskytovateľ sa zaväzuje najmä zamestnávať zamestnancov legálne
a neporušovať tak zákaz nelegálneho zamestnávania upravený v pracovnoprávnych predpisoch.
4. Poskytovateľ je povinný pri poskytovaní služieb, konkrétne pri upratovaní používať iba čistiace prostriedky, ktorým bola udelená environmentálna značka EÚ (Ecolabel) [pre čistiace prostriedky na tvrdé povrchy3](https://eur-lex.europa.eu/legal-content/SK/TXT/PDF/?uri=CELEX:32017D1217&from=ES) alebo iná príslušná environmentálna značka typu I podľa normy EN ISO 14024.
5. Poskytovateľ je zodpovedný za všetky škody na zdraví a majetku Objednávateľa, návštevníkov verejných toaliet a akýchkoľvek tretích osôb, spôsobených pri výkone alebo v súvislosti s výkonom predmetu rámcovej dohody v rozpore s ustanoveniami rámcovej dohody, v rozpore so všeobecne záväznými predpismi a v rozpore pokynmi Objednávateľa.
6. Pokiaľ čistenie určitých predmetov u Objednávateľa vyžaduje iné ako Poskytovateľom používané postupy nad rámec špecifikácie uvedenej v Prílohe č. 1 rámcovej dohody, je Poskytovateľ oprávnený vykonať ich až na základe písomnej dohody s Objednávateľom**.**
7. Poskytovateľ je povinný použiť vlastné technické a materiálové vybavenie, ktoré zahŕňa tiež nákup, dovoz
a použitie čistiacich prostriedkov, čo je zohľadnené v cene Služby.
8. Poskytovateľ vymenuje zodpovedného zástupcu, ktorý ho bude počas trvania rámcovej dohody vo vzťahu
k Objednávateľovi zastupovať. Zodpovední zástupcovia  Strán dohody sú bližšie špecifikovaní v Čl. IX bod 3 tejto rámcovej dohody.
9. Poskytovateľ je povinný Objednávateľovi oznámiť každú zmenu osôb zodpovedných za plnenie predmetu rámcovej dohody bez zbytočného odkladu. Poskytovateľ je povinný umiestniť na viditeľnom mieste pri vstupe do toaliet denný rozpis služieb, v ktorom budú uvedení vždy príslušní zamestnanci zodpovední za poskytnutie služieb.
10. Personál Poskytovateľa je povinný rešpektovať pokyny povereného zamestnanca určeného Objednávateľom, ktorý je uvedený v Čl. IX bod 3 tejto rámcovej dohody.
11. Poskytovateľ zodpovedá za škody, ktoré vzniknú Objednávateľovi v dôsledku nesplnenia poskytnutia služieb
v termínoch určených v rámcovej dohode, vrátane zmluvných sankcií uplatniteľných voči Objednávateľovi za porušenie rámcovej dohody.
12. Poskytovateľ zodpovedá za kvalitné a odborné vykonanie služieb podľa tejto rámcovej dohody.
13. Personál Poskytovateľa musí mať k dispozícii mobilný telefón, ktorý bude v čase prevádzkových hodín nepretržite k dispozícii na komunikáciu s Objednávateľom. Telefónne číslo bude objednávateľovi sprístupnené.
14. Poskytovateľ zabezpečí, že v čase doby prevádzky definovanej v Čl. V bod 1 tejto rámcovej dohody, bude
v objekte verejných toaliet pustená reprodukovaná hudba. Technické zariadenia na reprodukovanie hudby nie sú súčasťou vybavenia prevádzky a Poskytovateľ si zabezpečí ich obstaranie a fungovanie na vlastné náklady.
15. Poskytovateľ je zodpovedný za odvoz a spracovanie odpadu v zmysle Všeobecne záväzného nariadenia hlavného mesta Slovenskej republiky Bratislavy č. 6/2020 z 25. júna 2020 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy ako aj zákona
č. 79/2015 Z. z. zo dňa 17. marca 2015 o odpadoch a o zmene a doplnení niektorých zákonov.

**Článok III**

 **Práva a povinnosti Objednávateľa**

* 1. Objednávateľ sa zaväzuje zabezpečiť také podmienky pre poskytovanie služieb Poskytovateľom, aby mohol bez akéhokoľvek obmedzenia plniť predmet rámcovej dohody.
	2. Objednávateľ je oprávnený počas poskytovania služieb vykonávať kontrolu dodržiavania povinností uvedených v tejto rámcovej dohode vrátane povinností uvedených v jej Čl. II v bode 4. a v Čl. II bode 7 tejto rámcovej dohody. V prípade zistenia nedodržania štandardu kvality v zmysle Čl. I tejto rámcovej dohody je objednávateľ oprávnený nariadiť okamžitú nápravu. Poskytovateľ je povinný nápravu vykonať bezodkladne, najneskôr do 30 minút od jej nahlásenia.
	3. Objednávateľ sa zaväzuje uhradiť cenu za poskytnuté a skontrolované služby podľa Čl. IV rámcovej dohody.
	4. Objednávateľ sa zaväzuje hradiť všetky náklady za spotrebovanú elektrickú energiu a vodu (vodné, stočné) spojené s poskytnutím služieb Poskytovateľom podľa tejto rámcovej dohody.
	5. Objednávateľ zabezpečí funkčnosť technických a sociálnych zariadení v objekte verejných toaliet pre odber čistej studenej a teplej vody a odvod odpadovej vody.
	6. Objednávateľ si vyhradzuje právo nariadiť Poskytovateľovi v prípade nevyhnutnej potreby vzniknutej na základe nie bežného znečistenia (napr. spôsobené vandalizmom) mimoriadne upratovanie v rámci služieb uvedených
	v Čl. I rámcovej dohody, v rozsahu Prílohy č. 1 rámcovej dohody a podľa požiadaviek Objednávateľa na takéto upratovanie v maximálnom počte 100 hodín na každých 12 mesiacov trvania rámcovej dohody. Uvedené mimoriadne upratovanie je Objednávateľ oprávnený nariadiť prostredníctvom doručenia výzvy na poskytnutie mimoriadneho upratovania s určením požadovaných služieb a termínu ich poskytnutia prostredníctvom elektronickej pošty odoslanej oprávnenou osobou Objednávateľa a Poskytovateľ je povinný požadované služby v určenom rozsahu a termíne poskytnúť.

**Článok IV**

 **Cena a spôsob jej úhrady**

1. Celková cena za poskytnutie služieb predstavuje cenu za prevádzku a komplexné upratovanie verejných toaliet v rozsahu všetkých požiadaviek Objednávateľa uvedených v Čl. I rámcovej dohody a v Prílohe č. 1 rámcovej dohody, vrátane ceny za mimoriadne upratovanie požadované v Čl. III v bode 6 tejto rámcovej dohody.
2. Cena je stanovená dohodou v súlade so zákonom č. 18/1996 Z. z. o cenách na základe návrhu na plnenie kritérií predloženého Poskytovateľom vo verejnom obstarávaní, ktorého výsledkom je táto rámcová dohoda, a ktorá tvorí **Prílohu č. 2 tejto rámcovej dohody**. Cena za 1 hodinu poskytnutých služieb v súlade s Čl. I tejto rámcovej dohody je .......... EUR s DPH. Cena za 1 hodinu poskytnutých služieb za mimoriadne čistenie v súlade s Čl. III bod 6. tejto rámcovej dohody je .......... EUR s DPH (verejný obstarávateľ doplní ceny podľa výsledku verejného obstarávania).
3. Bez ohľadu na čokoľvek iné uvedené v tejto rámcovej dohode platí, že celková cena za predmet rámcovej dohody, ktorá predstavuje finančný limit rámcovej dohody, nesmie prekročiť 95 933 EUR bez DPH t.j. 115 119,60 eur s DPH počas dohodnutej doby trvania rámcovej dohody 12 mesiacov alebo 191 866 eur bez DPH t.j. 230 239,20 eur s DPH v prípade uplatnenia Opcie na predĺženie rámcovej dohody podľa jej článku VIII. ods. 1 až 3 a doby trvania rámcovej dohody 24 mesiacov.
4. Dohodnutú cenu za poskytnuté služby podľa tejto rámcovej dohody za kalendárny mesiac zaplatí Objednávateľ podľa skutočne poskytnutých služieb v danom kalendárnom mesiaci v zmysle Prílohy č. 2 tejto rámcovej dohody na základe faktúry vystavenej Poskytovateľom za predchádzajúci kalendárny mesiac, pričom splatnosť faktúry je najneskôr do 30 dní odo dňa doručenia faktúry Objednávateľovi. Poskytovateľ je povinný doručiť Objednávateľovi faktúru najneskôr k desiatemu dňu (10) mesiaca nasledujúceho po mesiaci na ktorý sa faktúra vzťahuje.
5. Faktúra vystavená Poskytovateľom musí obsahovať všetky náležitosti daňového dokladu podľa právneho poriadku platného v Slovenskej republike. Poskytovateľ je povinný uviesť v každej faktúre počet hodín poskytnutých služieb podľa Čl. I. rámcovej dohody a Prílohy č. 1 rámcovej dohody, a ak je to relevantné i počet hodín v rámci poskytnutého mimoriadneho upratovania podľa podmienok uvedených v tejto rámcovej dohode.
6. V prípade, že faktúra nebude obsahovať všetky náležitosti, Objednávateľ má právo vrátiť ju na doplnenie alebo prepracovanie Poskytovateľovi. V takom prípade začne plynúť nová 30-dňová lehota určená pre najneskoršiu splatnosť faktúry odo dňa doručenia doplnenej alebo prepracovanej faktúry Objednávateľovi.
7. Platba zo strany Objednávateľa voči Poskytovateľovi sa považuje za uhradenú dňom jej odpísania z účtu Objednávateľa

**Článok V**

 **Miesto a čas plnenia predmetu rámcovej dohody**

1. Poskytovateľ je povinný zabezpečiť prevádzku verejných toaliet denne. Miestom plnenia predmetu rámcovej dohody je zadná časť Novej Radnice s požadovanou dobou prevádzky v nasledovnom čase:

 od 9:00 do 21:00 (PO-NE), t. j. 12 hodín denne (4380 hod/rok) počas trvania rámcovej dohody;

2. V prípade zmeny určenej prevádzky na základe rozhodnutia Objednávateľa bude v súlade s § 18 zákona o verejnom obstarávaní uzatvorený dodatok k tejto rámcovej dohode.

**Článok VI**

 **Vady poskytnutých služieb a zodpovednosť za škodu**

* 1. Pri škodách, za ktoré Poskytovateľ zodpovedá podľa tejto rámcovej dohody, a ktoré vznikli v dôsledku porušenia jeho povinností, je Poskytovateľ povinný nahradiť Objednávateľovi vzniknutú škodu v celom rozsahu.
	2. Poskytovateľ je povinný bezodkladne, najneskôr do (3) troch pracovných dní odo dňa zistenia škody, upozorniť Objednávateľa na vzniknutú škodu a v súčinnosti s Objednávateľom škodu protokolárne zapísať do zápisu
	o vzniknutej škode.
	3. Strany dohody sa dohodli, že za porušenie povinností Poskytovateľa uvedených v Čl. II rámcovej dohody alebo za nedodržanie povinností uvedených v Čl. V rámcovej dohody spôsobené Poskytovateľom, je Objednávateľ oprávnený vyúčtovať Poskytovateľovi zmluvnú pokutu vo výške 300,- EUR za každý jednotlivý prípad porušenia, resp. nedodržania určených povinností, čím ale nie je žiadnym spôsobom dotknuté právo Objednávateľa na náhradu škody spôsobenú Poskytovateľom.
	4. Strany dohody sa dohodli, že za podstatné porušenie rámcovej dohody Poskytovateľom sa bude považovať najmä nedodržanie rozsahu poskytovaných služieb podľa Čl. I rámcovej dohody a Prílohy č. 1 rámcovej dohody alebo nedodržanie doby prevádzky na poskytnutie služieb podľa Čl. V rámcovej dohody, pričom v takomto prípade je Objednávateľ oprávnený udeliť Poskytovateľovi zmluvnú pokutu vo výške 1 000,- EUR za každý prípad.
	5. Poskytovateľ prehlasuje, že má uzatvorené riadne poistenie pre prípad zodpovednosti za škody vzniknuté z jeho podnikateľskej činnosti v poisťovni s poistným krytím v minimálnej výške 50 000 EUR, čo preukazuje jeden krát originálom alebo úradne overenou kópiou poistnej Zmluvy, ktorá tvorí Prílohu č. 4 tejto rámcovej dohody.

**Článok VII**

**Sankcie**

* 1. V prípade ak Poskytovateľ poruší povinnosť uvedenú v Čl. II bode 4. tejto rámcovej dohody a Objednávateľ zistí pri výkone kontroly podľa Čl. III bode 2. tejto rámcovej dohody porušenie akýchkoľvek povinností Poskytovateľa uvedených v tejto rámcovej dohode, uloží Objednávateľ Poskytovateľovi pokutu vo výške 300,- EUR za každé jednotlivé zistenie.
	2. V prípade ak Poskytovateľ poruší povinnosť uvedenú v Čl. II bode 7. tejto rámcovej dohody a Objednávateľ zistí pri výkone kontroly podľa Čl. III bode 2. tejto rámcovej dohody porušenie tejto povinnosti, uloží Objednávateľ Poskytovateľovi pokutu vo výške 300,- EUR za každé jednotlivé zistenie.
	3. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona
	č. 222/2004 Z. z. o dani z pridanej hodnoty, vznikne Objednávateľovi nárok na zmluvnú pokutu vo výške 130 % výšky daňovej povinnosti voči Poskytovateľovi, ktorá takto Objednávateľovi vznikla.
	4. V prípade, ak sa ktorékoľvek z vyhlásení Poskytovateľa podľa článku II ods. 3. tejto rámcovej dohody ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z.
	o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Poskytovateľom nelegálne zamestnávaných osôb, vznikne Objednávateľovi nárok na zmluvnú pokutu vo výške 130 % sankcie uloženej kontrolným orgánom.
	5. Reklamáciu poskytnutých služieb oznámi Objednávateľ bezodkladne zodpovednému zástupcovi Poskytovateľa Oznámením o uplatnení reklamácie. Oznámenie o uplatnení reklamácie musí obsahovať presné údaje reklamovanej služby. V prípade odôvodnenej reklamácie má Poskytovateľ povinnosť na jej vybavenie
	a odstránenie najneskôr do 24 hod. od uplatnenia reklamácie Objednávateľom podľa tejto rámcovej dohody. Ak reklamáciu Poskytovateľ riadne a včas nevybaví a neodstráni reklamované vady, má Objednávateľ právo na zľavu za nekvalitne poskytnuté služby vo výške 25 % ceny reklamovaných služieb.
	6. Zaplatením zmluvnej pokuty nie je dotknutý nárok na náhradu škody.

**Článok VIII**

 **Doba trvania rámcovej dohody a jej ukončenie**

1. Táto rámcová dohoda sa uzatvára **na dobu určitú, a to** **12 mesiacov odo dňa nadobudnutia jej účinnosti**,
s možnosťou uplatnenia opcie na predĺženie doby trvania rámcovej dohody (ďalej len „**Opcia**“) za podmienok uvedených v tomto bode rámcovej dohody, s tým, že celková doba trvania rámcovej dohody spolu s Opciou **nesmie presiahnuť 24 mesiacov** odo dňa nadobudnutia účinnosti rámcovej dohody, a zároveň rámcová dohoda spolu s Opciou **nesmie presiahnuť finančný limit** dohodnutý v bode 3. článku IV rámcovej dohody.
2. Opcia predstavuje právo (nie povinnosť) Objednávateľa na uzavretie budúcej zmluvy (dodatku k rámcovej dohode) v súlade s ustanovením § 289 a nasl. Obchodného zákonníka, predmetom ktorej bude predĺženie rámcovej dohody na 24 mesiacov v súlade s podmienkami uvedenými v rámcovej dohode, čomu zodpovedá povinnosť Poskytovateľa uzavrieť takúto budúcu zmluvu v prípade uplatnenia tohto práva zo strany Objednávateľa. Objednávateľ pristúpi k uplatneniu Opcie na základe vlastnej úvahy počas trvania rámcovej dohody.
3. Pokiaľ sa Objednávateľ rozhodne využiť právo Opcie, je povinný tak učiniť písomným oznámením o uplatnení práva Opcie doručeným Poskytovateľovi (ďalej len „Oznámenie o uplatnení Opcie“) počas účinnosti rámcovej dohody, najneskôr 30 dní pred ukončením dohodnutej doby trvania rámcovej dohody 12 mesiacov. Najneskôr v lehote desať (10) kalendárnych dní odo dňa doručenia Oznámenia o uplatnení Opcie je Poskytovateľ povinný doručiť Objednávateľovi písomné oznámenie, v ktorom uvedie, že s uplatnením práva Opcie bezvýhradne súhlasí (ďalej len „Akceptačné oznámenie“).
4. Strany dohody sa dohodli, že bez ohľadu na skutočnosť, či Poskytovateľ zašle alebo nezašle Objednávateľovi Akceptačné oznámenie v lehote uvedenej v bode 3 tohto článku, Poskytovateľovi vznikne po doručení písomného oznámenia Objednávateľa o uplatnení práva Opcie povinnosť poskytnúť predmet rámcovej dohody za rovnakých podmienok, aké sú uvedené v rámcovej dohode po dobu ďalších 12 mesiacov bezprostredne nadväzujúcich po pôvodne dohodnutom dátume ukončenia trvania zmluvy, teda celkom 24 mesiacov od účinnosti rámcovej dohody.
5. Strany dohody sa dohodli, že rámcovú dohodu môže ktorákoľvek zo strán dohody vypovedať s trojmesačnou výpovednou dobou, ktorá začína plynúť od prvého dňa nasledujúceho mesiaca po doručení výpovede druhej Strane dohody.
6. Objednávateľ môže od rámcovej dohody odstúpiť v prípade podstatného porušenia jeho povinností ako aj
v prípade, že Poskytovateľ porušil niektoré iné ustanovenia rámcovej dohody a ani po písomnom upozornení zo strany Objednávateľa nedošlo k náprave alebo Poskytovateľ porušil rámcovú dohodu minimálne 2-krát
v priebehu 6 mesiacov, pokiaľ nie je v rámcovej dohode uvedené inak.
7. Poskytovateľ môže od rámcovej dohody odstúpiť pokiaľ je Objednávateľ v meškaní s úhradou faktúry 60 dní alebo podstatným spôsobom porušil ustanovenia rámcovej dohody a ani po písomnom upozornení zo strany Poskytovateľa nedošlo k náprave.
8. V prípade odstúpenia rámcová dohoda končí dňom doručenia odstúpenia druhej strane dohody.

**Článok IX**

**Komunikácia Strán dohody**

1. Pokiaľ nie je v tejto rámcovej dohode uvedené inak, komunikácia medzi Stranami dohody prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
2. Listovú zásielku je možné doručovať prostredníctvom poštového podniku alebo kuriéra na adresu Strany dohody uvedenú v záhlaví tejto rámcovej dohody. Za doručenú sa považuje každá listová zásielka, ktorá:
3. bola adresátom prevzatá dňom jej prevzatia,
4. prevzatie bolo adresátom odmietnuté, dňom, kedy bolo prevzatie odmietnuté,
5. bola uložená na pobočke poštového podniku uplynutím tretieho dňa od uloženia, aj keď sa adresát s jej obsahom neoboznámil.
6. Za prvé kontaktné osoby boli určené:
7. za Objednávateľa – meno a priezvisko, funkcia, tel. a emailový kontakt
8. za Poskytovateľa – meno a priezvisko, funkcia, tel. a emailový kontakt
9. Elektronická správa sa považuje za doručenú deň nasledujúci po jej odoslaní na emailovú adresu podľa tohto článku a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatické správa o nemožnosti adresáta oboznámiť sa so správou spolu s uvedením inej kontaktnej osoby.
10. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu, je možné doručovať tie písomnosti, ktoré môžu mať za následok vznik, zmenu alebo zánik práv a povinností Strán dohody vyplývajúcich z tejto rámcovej dohody aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci
a o zmene a doplnení niektorých zákonov (zákon o e-Governmente) (ďalej len ako „**Zákon o e-Governmente**“ v príslušnom gramatickom tvare. Doručovanie písomností zaslaných prostredníctvom elektronickej schránky v zmysle **Zákona o e-Governmente** sa riadi príslušnými ustanoveniami tohto
11. Strany dohody sú povinné minimálne raz denne kontrolovať kontaktné emailové adresy.
12. Strany dohody sú povinné bez zbytočného odkladu oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

**Článok X**

 **Využitie subdodávateľov**

1. Poskytovateľ je oprávnený plniť povinnosti podľa rámcovej dohody aj prostredníctvom svojich subdodávateľov.
2. Poskytovateľ garantuje spôsobilosť subdodávateľov pre plnenie predmetu rámcovej dohody.
3. Poskytovateľ zodpovedá za celé a riadne plnenie predmetu rámcovej dohody počas celého trvania zmluvného vzťahu s Objednávateľom a to bez ohľadu na to, či Poskytovateľ použil subdodávateľov alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom Poskytovateľa.
4. Počas trvania rámcovej dohody je Poskytovateľ oprávnený zmeniť subdodávateľa uvedeného v neoddeliteľnej Prílohe č. 5 k rámcovej dohode (ďalej len **„Príloha č. 5**“) výlučne na základe udeleného súhlasu Objednávateľa. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva.
5. V prípade, ak Objednávateľ do 7 pracovných dní odo dňa, v ktorom mu Poskytovateľ poskytne všetky údaje
o navrhovanom novom subdodávateľovi podľa tohto článku bodu č. 6 rámcovej dohody písomne neoznámi, či schvaľuje alebo zamieta návrh nového subdodávateľa, platí, že nového subdodávateľa schválil. Objednávateľ má právo zamietnuť návrh nového subdodávateľa a požiadať Poskytovateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nesplnenie podmienok pre zmenu subdodávateľa atď.).
6. Poskytovateľ vyhlasuje, že Príloha č. 5 rámcovej dohody obsahuje aktuálne a úplné údaje v zmysle ustanovenia
§ 41 ods. 1 písm. a), ods. 3, 4 a 6 zákona o verejnom obstarávaní v čase uzavretia rámcovej dohody. Údaje v zmysle § 41 ods. 3 zákona o verejnom obstarávaní sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „**údaje**“).
7. Zmenu údajov akéhokoľvek subdodávateľa je Poskytovateľ povinný bezodkladne písomne oznámiť Objednávateľovi, pričom Strany Dohody sa výslovne dohodli, že na zmenu údajov nie je potrebné uzatvoriť dodatok k rámcovej dohode.
8. Porušenie povinností Zhotoviteľa uvedených v tomto článku rámcovej dohody sa považuje za podstatné porušenie zmluvných povinností.

**Článok XI**

 **Záverečné ustanovenia**

* 1. Rámcovú dohodu je možné meniť alebo dopĺňať len formou písomných dodatkov dohodnutých v celom rozsahu
	a podpísaných oprávnenými zástupcami oboch Strán dohody, v relevantnom prípade výlučne podľa § 18 zákona o verejnom obstarávaní.
	2. V ostatných otázkach neupravených rámcovou dohodou platia predovšetkým ustanovenia Obchodného zákonníka a všeobecne záväzných predpisov platných v Slovenskej republike.
	3. Ak niektoré ustanovenia rámcovej dohody budú celkom alebo sčasti nevykonateľné alebo neskôr stratia vykonateľnosť, nie je tým dotknutá platnosť ostatných ustanovení. Namiesto nevykonateľných ustanovení a na vyplnenie medzier sa použije zákonná úprava, ktorá pokiaľ je to právne možné, sa najviac približuje zmyslu
	a účelu rámcovej dohody, resp. dotknutého ustanovenia.
	4. Rámcová dohoda sa vyhotovuje v piatich rovnopisoch s platnosťou originálu, z ktorých Objednávateľ obdrží tri (3) vyhotovenia a Poskytovateľ dve (2) vyhotovenia.
	5. Rámcová dohoda nadobúda platnosť dňom podpisu oboma Stranami dohody a účinnosť dňom nasledujúcim po dni jej zverejnenia na webovom sídle Objednávateľa v zmysle ust. § 47a ods. 1 zákona č. 40/1964 Zb. Občianskeho zákonníka v spojení s § 5a zákona č. 211/2000 Z .z. o slobodnom prístupe k informáciám
	a o zmene a doplnení niektorých zákonov (zákon o slobode informácií) v znení neskorších predpisov.
	6. Strany dohody vyhlasujú, že túto rámcovú dohodu uzavierajú vážne a slobodne, že ich zmluvná voľnosť nie je obmedzená, že ustanovenia rámcovej dohody sú pre nich zrozumiteľné a určité, že rámcovú dohodu neuzavreli v tiesni ani za nápadne nevýhodných podmienok alebo v omyle, že si rámcovú dohodu u prečítali, a porozumeli jej obsahu.
	7. Neoddeliteľnou súčasťou rámcovej dohody sú prílohy:

Príloha č. 1: Opis predmetu rámcovej dohody

Príloha č. 2: Cenová ponuka Poskytovateľa

Príloha č. 3: Opis miestností objektu verejných toaliet

Príloha č. 4: Poistná zmluva

Príloha č.5: Zoznam subdodávateľov

V Bratislave, dňa V ............, dňa

Za Objednávateľa: Za Poskytovateľa:

.............................................. ...............................................

**Hlavné mesto SR Bratislava xxx**

Ing. Tatiana Kratochvílová xxx

1. námestníčka primátora

Príloha č. 1

**Opis predmetu rámcovej dohody** na predmet zákazky

**,,Prevádzka verejných toaliet v správe Hlavného mesta Slovenskej republiky Bratislavy“**

Predmetom rámcovej dohody je zabezpečenie prevádzkyschopnosti verejných toaliet prostredníctvom personálu Poskytovateľa, spočívajúce najmä v udržiavaní čistoty, periodickom dopĺňaní hygienických potrieb v priestore verejných toaliet.

**A:** **Upratovanie DENNÉ**

1. toalety muži:
* podlahy-umývanie saponátovým roztokom, dezinfekcia;
* vyčistenie umývadiel, WC mís, WC dosiek saponátovým roztokom, dezinfekcia;
1. toalety ženy:
* podlahy- umývanie saponátovým roztokom, dezinfekcia;
* vyčistenie umývadiel, WC mís, WC dosiek saponátovým roztokom, dezinfekcia;
1. umývanie saponátovým roztokom a dezinfekcia podlahy predsiene;
2. v prípade znečistenia vstupných dverí ich umytie a vyleštenie prípravkom určeným na čistenie;
3. dopĺňanie hygienických potrieb podľa potreby;
4. vyprázdňovanie košov a výmena sáčkov určených na odpad;

**B:** **Upratovanie TÝŽDENNÉ**

1. toalety muži:
* podlahy-umývanie saponátovým roztokom, dezinfekcia, čistenie od vodného kameňa;
* umývanie saponátovým roztokom, dezinfekcia keramických obkladov stien;
* vyčistenie umývadiel, armatúr, konzol, držiakov na mydlo, držiakov na utierky, WC mís, WC dosiek, pisoárov, držiakov toaletného papiera saponátovým roztokom, dezinfekcia, čistenie od vodného kameňa, čistenie zrkadiel;
1. toalety ženy:
* podlahy- umývanie saponátovým roztokom, dezinfekcia, čistenie od vodného kameňa;
* umývanie saponátovým roztokom, dezinfekcia keramických obkladov stien;
* vyčistenie umývadiel, armatúr, konzol, držiakov na mydlo, držiakov na utierky, WC mís, WC dosiek, držiakov toaletného papiera saponátovým roztokom, dezinfekcia, čistenie od vodného kameňa, čistenie zrkadiel;
1. umývanie saponátovým roztokom, dezinfekcia, čistenie od vodného kameňa podlahy, umývanie saponátovým roztokom, dezinfekcia keramických obkladov stien predsiene;
2. v prípade znečistenia vstupných dverí ich umytie a vyleštenie prípravkom určeným na čistenie;
3. súčasťou predmetu rámcovej dohody je vždy v príslušnom upratovanom priestore aj:
* umývanie dverí;
* umývanie zárubní;
* odstraňovanie žuvačiek;

**C:** **Upratovanie MESAČNÉ**

1. toalety muži:
* podlahy-umývanie saponátovým roztokom, dezinfekcia, čistenie od vodného kameňa;
* umývanie saponátovým roztokom, dezinfekcia keramických obkladov stien;
* vyčistenie umývadiel, armatúr, konzol, držiakov na mydlo, držiakov na utierky, WC mís, WC dosiek, pisoárov, držiakov toaletného papiera saponátovým roztokom, dezinfekcia, čistenie od vodného kameňa, čistenie zrkadiel, a čistenie dezinfekcia nábytku na toaletách;
1. toalety ženy:
* podlahy- umývanie saponátovým roztokom, dezinfekcia, čistenie od vodného kameňa;
* umývanie saponátovým roztokom, dezinfekcia keramických obkladov stien;
* vyčistenie umývadiel, armatúr, konzol, držiakov na mydlo, držiakov na utierky, WC mís, WC dosiek, držiakov toaletného papiera saponátovým roztokom, dezinfekcia, čistenie od vodného kameňa, čistenie zrkadiel, a čistenie dezinfekcia nábytku na toaletách;
1. umývanie saponátovým roztokom, dezinfekcia, čistenie od vodného kameňa podlahy, umývanie saponátovým roztokom, dezinfekcia keramických obkladov stien predsiene;
2. v prípade znečistenia vstupných dverí ich umytie a vyleštenie prípravkom určeným na čistenie;
3. súčasťou predmetu rámcovej dohody je vždy v príslušnom upratovanom priestore aj:
* utieranie prachu a odstraňovanie pavučín;
* odstraňovanie žuvačiek;

Súčasťou predmetu rámcovej dohody je vždy v príslušnom upratovanom priestore aj:

* zabezpečenie funkčných svietidiel a ich výmenu;
* počas prevádzkových hodín toaliet poskytovateľ zabezpečí použitie elektrického osviežovača vzduchu slúžiaceho na pohlcovanie zápachov, minimálne 1 ks WC ženy/1 ks WC muži;

Súčasťou predmetu rámcovej dohody je aj zabezpečenie funkčnej a plynulej prevádzky toaliet v stanovenom čase. Na základe toho je Poskytovateľ povinný zabezpečiť dodanie:

* hygienické potreby spojené s využívaním toaliet (mydlo, toaletný papier, utierky, wc kefy, držiaky, koše, sáčky na odpad);
* žiaroviek do svietidiel;
* dávkovače na hygienické potreby (nerezové a nerozbitné - ANTIVANDAL);
* elektrické osviežovače vzduchu.

Súčasťou predmetu rámcovej dohody je i dodávka produktov súvisiacich s predmetom rámcovej dohody
a uskutočňovanie bežnej údržby vrátane drobných bežných opráv bližšie špecifikovaných v bode 5. článku I rámcovej dohody. Súčasťou predmetu rámcovej dohody je aj zabezpečenie splnenia všetkých zákonných povinností týkajúcich sa prevádzky verejných toaliet.

Pre účely zníženia negatívneho vplyvu na životné prostredie je Poskytovateľ povinný pri poskytovaní služieb, konkrétne pri upratovaní používať iba čistiace prostriedky so zníženým negatívnym vplyvom na životné prostredie, ktorým bola udelená environmentálna značka EÚ (Ecolabel) pre čistiace prostriedky na tvrdé povrchy alebo iná príslušná environmentálna značka typu I podľa normy EN ISO 14024. Poskytovateľ použije čistiace prostriedky na zabezpečenie predmetu zákazky v rozsahu, ktoré uviedol vo svojej ponuke.

Medzi chemické látky, ktorých používanie v čistiacich prostriedkoch je obmedzené alebo zakázané patrí fosfor, prchavé organické zlúčeniny (VOC z anglického volutile organic compounds), množstvo vonných prísad, reaktívne zlúčeniny chlóru, alkylfenol etoxyláty (APEO), triklozán, nanostriebro, látky uvoľňujúce formaldehyd, mikroplasty, konzervačné látky, farby a alergénne látky, ktoré sú obzvlášť toxické pre životné prostredie.

Pri vzniku odpadu, či už v tuhom alebo v kvapalnom stave, bude preferované používanie trvácneho a opätovne použiteľného čistiaceho príslušenstva a na minimálne používanie čistiaceho spotrebného materiálu na jedno použitie (napr. rukavice), keď tým nie je ohrozená bezpečnosť personálu Poskytovateľa a hygienické požiadavky to nevyhnutne nevyžadujú. Požaduje sa minimalizácia a recyklovateľnosť obalov čistiacich prostriedkov, prípadne zabezpečenie bezobalového dodávania čistiacich prostriedkov v prípadoch, kde to ich povaha umožňuje.

Poskytovateľ je povinný zabezpečiť prevádzku verejných toaliet denne. Miestom plnenia predmetu rámcovej dohody je jej zadná časť Novej Radnice s požadovanou dobou prevádzky v nasledovnom čase: od 9:00 do 21:00 (PO-NE), t. j. 12 hodín denne (4380 hod/rok) počas trvania rámcovej dohody;

V súlade s Článkom III bodom 6 rámcovej dohody si Objednávateľ vyhradzuje právo nariadiť Poskytovateľovi v prípade nevyhnutnej potreby vzniknutej na základe nie bežného znečistenia (napr. spôsobené vandalizmom) mimoriadne upratovanie v rámci služieb uvedených v Čl. I rámcovej dohody v rozsahu podľa tejto Prílohy č. 1 rámcovej dohody a podľa požiadaviek Objednávateľa na takéto upratovanie v maximálnom počte 100 hodín počas trvania rámcovej dohody bez uplatnenia opcie alebo v prípade uplatnenia opcie v maximálnom počte 200 hodín počas trvania rámcovej dohody. Uvedené mimoriadne upratovanie je Objednávateľ oprávnený nariadiť výlučne prostredníctvom doručenia výzvy na poskytnutie mimoriadneho upratovania s určením požadovaných služieb a termínu ich poskytnutia prostredníctvom elektronickej pošty odoslanej oprávnenou osobou Objednávateľa.

Príloha č. 2

**Cenová ponuka poskytovateľa**

Príloha č. 3

**Opis miestností objektu verejných toaliet**

**Prevádzka verejných toaliet v Hlavnom meste SR Bratislavy, časť č. 3**

**Nová radnica**

**a)** Toalety muži

- WC: 4

- pisoár: 4

- umývadlo: 4

**b)** Toalety ženy

- WC: 4

- umývadlo: 4

**c)** Toalety imobilný

 - WC: 1

 - umývadlo: 1

**Celková plocha: 80,60 m2**

Príloha č. 4:

**Poistná zmluva**

**Príloha č. 5 Zoznam subdodávateľov**

Dolu podpísaná osoba oprávnená konať za Poskytovateľa, týmto čestne vyhlasujem, že na poskytnutí predmetu zákazky

* sa nebudú podieľať subdodávatelia a celý predmet uskutočníme vlastnými kapacitami.
* sa budú podieľať nasledovní subdodávatelia:

|  |  |  |  |  |  |
| --- | --- | --- | --- | --- | --- |
| **Subdodávateľ (obchodné meno/názov, sídlo/miesto podnikania, IČO)** | **Predmety subdodávok** |  **Podiel zákazky v %**  | **Osoba oprávnená konať za subdodávateľa****(Meno a priezvisko)** | **Adresa trvalého pobytu** | **Dátum narodenia** |
|  |  |  |  |  |  |
|  |  |  |  |  |  |
|  |  |  |  |  |  |

\* Poskytovateľ uvedie v súlade s § 41 ods. 1 písm. a) zákona o verejnom obstarávaní podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok.

Pozn.

V zmysle § 2 ods. 5 písm. e) zákona o verejnom obstarávaní je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky. Subdodávateľ znamená fyzickú alebo právnickú osobu, ktorá na základe zmluvy s úspešným uchádzačom bude realizovať pre uchádzača určité služby v zmysle predmetu zákazky;

V Bratislave, dňa ..................... .......................................................................................

Meno a priezvisko osoby oprávnenej konať za uchádzača